L'alfabeto griego (en griego: Ελληνικό αλφάβητο) ye un repertorio de 24 letras que s'ha feito servir ta escribir a luenga griega dende o sieglo IX u VIII a.C. Ye o primer alfabeto en o sentito estricto d'o termin, ye decir, un sistema d'escritura con caracters diferents ta cada vocal y cada consonant. Actualment se fa servir ta escribir o griego moderno y tamién ta designar unidatz de diversos tipos (en matematicas, fisica, astronomía, etz.). Ye l'antipasau de l'alfabeto latín y de l'alfabeto cirilico, entre atros.